Oficiālais Vēstnesis 150 , 12/08/1966 Lpp. 2749 - 2750

Speciālizdevums somu valodā: Nodaļa 1 Sējums 1 Lpp. 0029

Speciālizdevums zviedru valodā: Nodaļa 1 Sējums 1 Lpp. 0029

Speciālizdevums dāņu valodā: Sērija I Nodaļa 1965-1966 Lpp. 0185

Speciālizdevums angļu valodā: Sērija I Nodaļa 1965-1966 Lpp. 0212

Speciālizdevums grieķu valodā Nodaļa 01 Sējums 1 Lpp. 0097

Speciālizdevums spāņu valodā: Nodaļa 01 Sējums 1 Lpp. 0113

Speciālizdevums portugāļu valodā Nodaļa 01 Sējums 1 Lpp. 0113



Padomju Regula Nr. 6/66/Euratom, Nr. 121/66/EEK (1966. gada 28. jūlijs), ar ko paredz to vietu sarakstu, attiecībā uz kurām var piešķirt īres maksas pabalstu, minētā pabalsta maksimālo apjomu un tā piešķiršanas noteikumus EIROPAS ATOMENERĢIJAS KOPIENAS PADOME, EIROPAS EKONOMIKAS KOPIENAS PADOME, ņemot vērā Regulu Nr. 31 (EEK), Nr. 11 (Euratom) par Eiropas Ekonomikas kopienas un Eiropas Atomenerģijas kopienas Civildienesta noteikumiem un Pārējo darbinieku nodarbināšanas kārtību [1], un jo īpaši Civildienesta noteikumu VII pielikuma 14.a pantu un Pārējo darbinieku nodarbināšanas kārtības 22. un 67. pantu, ņemot vērā Eiropas Atomenerģijas kopienas Komisijas un Eiropas Ekonomikas kopienas Komisijas priekšlikumus, tā kā Padomēm, pieņemot lēmumu saskaņā ar Civildienesta noteikumu 65. panta 3. punktā paredzēto procedūru, ir jānosaka tās vietas, attiecībā uz kurām var piešķirt īres maksas pabalstu, minētā pabalsta maksimālais apjoms un tā piešķiršanas noteikumi, IR PIEŅĒMUŠAS ŠO REGULU. 1. pants Ierēdnim, kas nosūtīts darbā uz vietu, kur mājvietas apstākļi atzīti par īpaši grūtiem, var piešķirt īres maksas pabalstu saskaņā ar turpmāk izklāstītajiem nosacījumiem. 2. pants 1. Vietas, attiecībā uz kurām var piešķirt 1. pantā minēto pabalstu, ir: Vācijā: Karlsruhe Garching Geesthacht Francijā: Parīze Hauts-de-Seine, Seine-St.-Denis, Val-de-Marne, Essonne, Yvelines, Val d'Oise departamenti Cadarache Grenoble Apvienotajā Karalistē: Londona Šveicē: Ženēva. 2. Papildus 1. punktā minētajām vietām īres maksas pabalstu tāpat var piešķirt arī attiecībā uz vietām, kur nav vairāk par trim ierēdņiem. Tādā gadījumā Komisijas informē Padomes un iesniegto sarakstu uzskata par apstiprinātu, ja sešu nedēļu laikā neviena delegācija nav paudusi vēlēšanos apstrīdēt īres maksas pabalsta piešķiršanu attiecībā uz minētajām vietām. 3. pants Pirms piešķirt pabalstu, pilnvarotā iestāde izvērtē, vai attiecīgais mājoklis atbilst attiecīgā ierēdņa prasībām, ņemot vērā viņa pienākumus un viņa ģimenes apstākļus, un to personu skaitu, kurām reāli ir jādzīvo viņa mājoklī. Vajadzības gadījumā tā var noteikt īres maksas limitu, ko ņem vērā īres maksas pabalsta aprēķināšanai. 4. pants Ievērojot 3. panta noteikumus, īres maksas pabalstu piešķir ierēdnim, kuram mēneša īre, vajadzības gadījumā atskaitot komunālos maksājumus, piemēram, par apkuri, ūdeni, gāzi, elektrību un tehnisko apkopi, pārsniedz: 18 % | B2 pakāpes ierēdņiem un zemāku pakāpju ierēdņiem, | 20 % | B1 līdz A4 pakāpes ierēdņiem, | 22 % | ierēdņiem, kuru pakāpe ir augstāka par A4, | no viņa kopējiem ienākumiem, kas noteikti turpmāk. Kopējos ienākumus veido pamatalga, kam pieskaita pārcelšanās pabalstu un ģimenes galvas pabalstu un atņem obligātos atskaitījumus, kas minēti Civildienesta noteikumu 64. pantā, un Kopienas nodokli. Šādi iegūtajai summai piemēro korekcijas koeficientu, kas ir piemērojams vietā, uz kuru attiecīgais ierēdnis nosūtīts komandējumā. 5. pants Attiecīgā iestāde sedz to īres maksas daļu, kas pārsniedz 4. panta pirmajā daļā norādītos procentus: 50 % | apjomā neprecētam ierēdnim un ierēdnim, kas ir tādas ģimenes galva, kurā nav apgādājamo, | 55 % | apjomā ierēdnim, kas ir tādas ģimenes galva, kurā ir viens apgādājamais, | 60 % | apjomā ierēdnim, kas ir tādas ģimenes galva, kurā ir vairāk nekā viens apgādājamais; | jēdziens "apgādājamais" ir lietots nozīmē, kas definēta Civildienesta noteikumu VII pielikuma 2. pantā. 6. pants Īres maksas pabalsti nekādā gadījumā nepārsniedz 5 % no kopējiem ienākumiem, kas norādīti 4. panta otrajā daļā. 7. pants Šī regula stājas spēkā 1966. gada 1. janvārī. Šī regula uzliek saistības kopumā un ir tieši piemērojama visās dalībvalstīs. Briselē, 1966. gada 28. jūlijā Padomju vārdā — priekšsēdētājs S. A. Posthumus [1] OV 45, 14.6.1962., 1385./62. lpp. --------------------------------------------------